Diari Oficial de la Generalitat Valenciana


Sumari del DOGV 8439, del 07-12-2018 (2018/11037)

RESOLUCIÓ de 29 de novembre de 2018, del Rectorat, per la qual es convoca concurs públic per a cobrir places de personal docent contractat doctor interí a temps complet de caràcter temporal. Convocatòria ordinària núm. 6. Curs acadèmic 2018-2019.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11289


Data del document
:   29-11-2018

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 29 de novembre de 2018, del Rectorat, per la qual es convoca concurs públic per a cobrir places de personal docent contractat doctor interí a temps complet de caràcter temporal. Convocatòria ordinària núm. 6. Curs acadèmic 2018-2019. [2018/11338]  
La Universitat Jaume I de Castelló convoca concurs públic per a cobrir les places de personal docent contractat a temps complet de caràcter temporal que es detallen en l'annex I, d'acord amb les bases següents:  
  
Primera. Normes generals  
Aquest concurs es regeix pel que disposa la Llei orgànica de modificació de la LOU 4/2007 (a partir d'ara LOMLOU), de 12 d'abril (BOE 13.04.2007), i les disposicions del mateix rang o d'un rang inferior en tot allò que no s'oposen al que es preveu en la llei anterior; pel Decret 174/2002, de 15 d'octubre, de Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV 22.10.2002); els Estatuts d'aquesta universitat, la Normativa dels concursos de selecció de professorat ajudant, professorat ajudant doctor i professorat associat de la Universitat Jaume I (aprovada en la sessió del Consell de Govern núm. 47 de 16.05.2014); l'Acord de 3 de novembre de 2016, del Consell de Govern de la Universitat Jaume I, pel qual s'aproven els criteris que han de regir les convocatòries per a la selecció de places de professorat contractat doctor amb caràcter interí en aquesta universitat, i el que es disposa en aquestes bases.  
  
Segona. Requisits  
2.1. De caràcter general  
a) Tenir complits els 16 anys.  
b) No patir malaltia ni defecte físic o psíquic que impedisca el desenvolupament de les funcions corresponents en les places convocades.  
c) No haver patit separació per mitjà d'expedient disciplinari del servei de l'administració de l'Estat o de l'administració autonòmica o local, ni inhabilitació per a l'exercici de funcions públiques.  
d) Estar en possessió d'una titulació superior, o de la titulació específica que, si escau, s'indica en els requisits de les places. En cas d'haver fet els estudis fora de l'Estat espanyol, la titulació acadèmica ha d'estar homologada pel Ministeri d'Educació, Cultura i Esport. Les persones amb títols de la Unió Europea han de presentar l'homologació o la credencial de reconeixement dirigida a l'exercici de l'ocupació de professor o professora d'universitat.  
2.2. De caràcter específic  
Per a accedir a places de professorat contractat doctor interí.  
a) Estar en possessió del títol de doctor o doctora. En el cas de titulacions obtingudes en universitats estrangeres, cal adjuntar fotocòpia de la credencial que acredite l'homologació del títol.  
b) Tenir l'avaluació positiva de la seua activitat universitària per a la figura de professorat contractat doctor per l'ANECA, l'AVAP o agències autonòmiques amb capacitat d'acreditació a la Comunitat Valenciana.  
  
  
Tercera. Presentació de sol·licituds  
3.1. El termini de presentació sol·licituds és de deu dies hàbils comptadors des de l'endemà de la publicació de la convocatòria en el DOGV. Si totes les sol·licituds presentades s'ajusten en tots els seus extrems a la convocatòria, el rector de la Universitat Jaume I dictarà en el termini màxim de deu dies una resolució en la qual elevarà a definitiva la llista de persones aspirants admeses. En cas contrari, i en el mateix termini, el rector dictarà una resolució en la qual es declararà aprovada la llista provisional de persones admeses i excloses, i s'hi indicarà, respecte a aquestes últimes, la causa d'exclusió, tot indicant a les persones interessades que, si no ho esmenen en el termini improrrogable de deu dies hàbils, perdran el seu dret.  
Finalitzat aquest termini, i en un termini màxim de quinze dies, s'elevarà a definitiva la llista provisional amb les modificacions que pertoquen.  
Les sol·licituds, en les quals l'aspirant ha de fer constar el codi de la plaça a què opta, que consta en l'annex I d'aquesta convocatòria (formalitzades d'acord amb el següent model d'instància/currículum: http://documents.uji.es/alfresco/d/d/workspace/SpacesStore/e5746020-1080-4aba-baab-641b2eba1e86/contractat-doctor-interi.pdf'guest=true), i els documents que acrediten els mèrits al·legats, s'han de presentar en suport de paper en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques).  
Les instàncies presentades en les oficines de Correus han de complir el procediment establert en l'article 205.3 del Reglament de serveis de Correus: la sol·licitud s'ha de presentar en sobre obert perquè s'hi estampe el segell, i ha d'aparèixer amb claredat el nom de l'oficina i la data. En cas contrari, es considerarà presentada en la data d'entrada en el Registre General d'aquesta Universitat  
3.2. Necessàriament s'ha d'adjuntar la següent documentació a la sol·licitud de participació:  
- Sol·licitud de plaça / Curriculum vitae, segons el model que figura en: http://documents.uji.es/alfresco/d/d/workspace/SpacesStore/e5746020-1080-4aba-baab-641b2eba1e86/contractat-doctor-interi.pdf'guest=true  
- Fotocòpia del document nacional d'identitat o, les persones estrangeres, el document en vigor que acredite la identitat i data de naixement.  
  
- Justificació dels requisits exigits en la convocatòria.  
- Justificació dels mèrits al·legats.  
- Justificant d'ingrés o abonament de la quantitat de 27,07 euros:  
- En el compte corrent de la Universitat Jaume I (ES36 Banco Santander, entitat 0049, sucursal 4898, DC 95, núm. compte 4335008384) En el justificant ha de constar a més del nom i els cognoms, el número del document nacional d'identitat i el número de la plaça. o,  
- Pagament mitjançant targeta de crèdit/dèbit en el mateix Registre General de la Universitat Jaume I.  
Estan exemptes de pagament de la taxa les persones que acrediten una discapacitat en grau igual o superior al 33 % i els membres de les famílies nombroses de categoria especial.  
Les persones interessades han de presentar les certificacions corresponents que acrediten la condició de discapacitat o la condició de membre de família nombrosa mitjançant un certificat de la Conselleria de Benestar Social o òrgan competent.  
Els membres de famílies nombroses de categoria general tenen una bonificació del 50 % de les taxes.  
La falta d'abonament de les taxes establertes durant el termini de presentació de sol·licituds es considera incompliment no esmenable i causa la no admissió al concurs. L'exclusió per no complir algun dels requisits de la convocatòria no comporta el dret de devolució de taxes.  
  
3.3. Les persones que opten a més d'una plaça han de presentar una sol·licitud per cada una, acompanyada en cada cas de la documentació complementària.  
3.4. No obstant això, la Universitat pot requerir en qualsevol moment els originals dels documents presentats.  
Per a places de professorat contractat doctor interí cal presentar  
- Fotocòpia del títol de doctor o doctora. En el cas de titulacions obtingudes en universitats estrangeres fotocòpia de la credencial que acredite l'homologació del títol.  
- Fotocòpia de l'avaluació positiva de l'activitat universitària per a la figura de professorat contractat doctor per l'Agència Nacional de la Qualitat i Acreditació (ANECA), l'Agència Valenciana d'Avaluació i Prospectiva (AVAP) o agències autonòmiques amb capacitat d'acreditació a la Comunitat Valenciana.  
  
Quarta. Documents acreditatius de cada un dels mèrits al·legats en el currículum  
4.1. Els mèrits al·legats en el currículum que no s'hagen justificat documentalment no seran tinguts en compte en la resolució del concurs.  
  
4.2. Els documents acreditatius dels requisits presentats en un idioma diferent dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
4.3. Les persones que aspiren a les places perfilades amb docència en valencià han de justificar els coneixements del valencià per mitjà de l'acreditació de coneixements de nivell C1 (suficiència) de valencià o equivalent, segons la Taula d'equivalències de certificats, diplomes, títols i cursos de coneixements de català de la Universitat Jaume I, aprovada en la sessió número 48, de 26 de juny de 2014, del Consell de Govern de la Universitat Jaume I, que es pot consultar en:  
  
http://www.uji.es/serveis/slt/base/adf/arxiugral/arxiuacreditacio/AcreditacioUJI/taulesequiv/ o en el Tauler d'Anuncis Oficial.  
  
Cinquena. Protecció de dades personals  
5.1. Les dades de caràcter personal aportades per les persones interessades quedaran incloses en un fitxer automatitzat. La Universitat Jaume I es compromet a no fer-ne un ús diferent d'aquell per al qual han sigut sol·licitades, d'acord amb la Llei 15/1999, de 13 de desembre, de protecció de dades de caràcter personal.  
5.2. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 15/1999. Aquests drets s'han d'exercir, per escrit, davant la Secretaria General de la Universitat.  
  
  
Sisena. Procediment i principis de selecció  
6.1. El procés de selecció consta de dues fases:  
a) Concurs de mèrits en el qual es valoraran els mèrits acreditats per les persones candidates. Es valorarà fins a un màxim de 100 punts. Per a superar aquesta fase del procés de selecció caldrà obtenir un mínim de 40 punts.  
b) Entrevista. La comissió citarà les persones candidates que superen la fase de concurs de mèrits a una entrevista personal per a perfilar la selecció definitiva, que tractarà sobre els seus mèrits, historial acadèmic, investigador i professional, i sobre tots aquells aspectes que la comissió considere rellevants relacionats amb els perfils docents i investigadors de la plaça.  
Aquesta segona fase del procés de selecció es valorarà fins a un màxim de 40 punts. Caldrà obtenir un mínim de 20 punts per a superar-la.  
6.2. La valoració de les persones candidates serà realitzada per la comissió de selecció mitjançant l'aplicació del barem específic de la plaça a què s'opta i que consta en l'annex II d'aquesta convocatòria.  
6.3. Els mèrits no especificats explícitament en el barem únicament es poden valorar en l'apartat «altres mèrits».  
  
Setena. Comissions de selecció  
7.1. Les comissions de selecció de professorat contractat estaran formades per personal funcionari dels cossos docents universitaris d'aquesta universitat, sempre que siga possible, que tinguen el grau de doctor o doctora quan el concurs siga a places en les quals s'exigeix aquest grau acadèmic.  
7.2. Si això no fora possible, també podran formar part de les comissions de contractació professorat contractat doctor.  
7.3. Aquestes comissions, la composició de les quals s'ha de procurar que siga equilibrada entre dones i homes, les presidirà el vicerector o vicerectora amb competències en matèria de professorat, i estaran integrades a títol individual i no representatiu, a més, per vocals, preferentment d'aquesta universitat en la proporció següent:  
a) Dos vocals designats pel departament entre professorat de l'àrea de coneixement de la plaça.  
b) Un o una vocal designat pel Rectorat entre un màxim de tres proposats pel departament entre professorat de la Universitat Jaume I de l'àrea de coneixement de la plaça o afins.  
c) Un o una vocal designat pel Rectorat entre un màxim de tres proposats per l'òrgan de representació sindical competent entre professorat de l'àrea de coneixement de la plaça o afins.  
7.4. Els membres d'aquestes comissions han de tenir competència tècnica suficient per a valorar els mèrits de les persones candidates.  
7.5. Per a cada comissió es nomenaran tants membres suplents com titulars.  
7.6. En les comissions en què hi haja membres de distints cossos docents i categories de professorat actuarà com a secretari o secretària aquell que pertanya al cos docent o categoria de professorat amb menor categoria i dins d'aquesta, el de menor antiguitat. En aquelles comissions en què tots els membres siguen del mateix cos, actuarà com a secretari o secretària el membre de menor antiguitat dins del cos.  
  
7.7. El nomenament com a membre d'una comissió és irrenunciable, excepte quan hi haja una causa justificada que impedisca actuar com a membre d'aquella. En aquest cas, l'apreciació de la causa al·legada correspon al Rectorat, qui emetrà una resolució en el termini de cinc dies comptadors des de la recepció de la renúncia.  
7.8. En els casos d'abstenció, de recusació o de causa justificada que impedisquen l'actuació dels membres de la comissió titular, aquests se substituiran pels suplents respectius. En el cas excepcional que també el membre suplent complisca algun dels supòsits d'impediment esmentats anteriorment, la Universitat nomenarà un nou suplent.  
  
7.9. S'entén que concorre una de les causes justificades de renúncia quan un professor o professora haja sigut nomenat per a dues o més comissions i acredite que coincideixen en el temps, totalment o parcialment, les actuacions corresponents al període comprès entre la constitució de les comissions i la qualificació de les persones concursants. En el cas que el professorat afectat al·legue aquesta causa, aquest ha de romandre en la comissió que s'havia constituït en primer lloc i, si no fora possible utilitzar aquest criteri de prioritat, queda a la seua decisió lliure l'exercici de l'elecció i les renúncies pertinents.  
7.10. En el cas que concórreguen els motius d'abstenció al fet que es refereix l'apartat 2 de l'article 23 de la Llei 40/2015, d'1 d'octubre, de règim jurídic del sector públic, les persones interessades han d'abstenir-se d'actuar en la comissió i manifestar el motiu concurrent.  
  
7.11. Quan es produïsca la recusació a què es refereix l'article 24 de la Llei 40/2015, d'1 d'octubre, de règim jurídic del sector públic, la persona recusada ha de manifestar l'endemà de la data de coneixement de la recusació si es dona o no en ella la causa al·legada. Si nega la causa de recusació, el Rectorat, després d'obtenir els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjudici que aquesta s'al·legue en interposar recursos posteriors.  
  
7.12 El president o presidenta pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
7.13. Les comissions resoldran tots els dubtes que puguen sorgir de l'aplicació de les normes, així com les que puguen produir-se en els casos no previstos.  
7.14. El procediment d'actuació de les comissions s'ajustarà en tot moment al que estableix la Llei 39/2015, d'1 d'octubre, del procediment administratiu comú de les administracions públiques, i la Normativa dels concursos de selecció de professorat ajudant, professorat ajudant doctor i professorat associat de la Universitat Jaume I.  
  
  
Huitena. Desenvolupament del procés selectiu  
En el termini màxim de quinze dies des de la publicació de la llista definitiva de persones candidates admeses es constituirà la comissió de selecció, la qual procedirà a valorar els mèrits de les persones candidates. La comissió podrà sol·licitar l'aportació de documentació original per a comprovar la validesa dels mèrits inclosos en el currículum.  
Valorats els mèrits, la comissió de selecció farà pública aquesta valoració desglossada en cada apartat general i en cada subapartat de cadascuna de les persones valorades, segons els barems aplicats, en el Tauler d'Anuncis Oficial.  
Les persones candidates que superen la fase de concurs de mèrits seran convocades per a la realització de l'entrevista davant la comissió mitjançant anunci publicat en el Tauler d'Anuncis Oficial, amb una antelació d'almenys 48 hores a la data de realització. També es realitzarà una notificació individualitzada de la convocatòria mitjançant correu electrònic i/o SMS.  
La resolució de provisió de la plaça es farà pública al Tauler d'Anuncis Oficial i a la pàgina https://e-ujier.uji.es/pls/www/!gri\_www.euji05702'p\_tab=2 de la Universitat juntament amb la puntuació final de les candidatures per ordre de prelació, i estarà exposada fins que acabe el termini d'interposició de recurs. També es notificarà mitjançant correu electrònic i/o SMS.  
  
Novena. Proposta de contractació  
9.1. La comissió de selecció emetrà l'acta de proposta de contractació dirigida al Rectorat o vicerectorat en qui havia delegat. En aquesta figurarà la puntuació final i desglossada en cada apartat general i en cada subapartat de cada una de les persones valorades, segons els barems aplicats. L'aplicació dels coeficients correctors previstos en els barems ha d'estar explícitament motivada.  
9.2. La resolució de provisió de la plaça es publicarà en el tauler d'anuncis oficial i en la pàgina https://e-ujier.uji.es/pls/www/!gri\_www.euji05702'p\_tab=2 de la Universitat amb la puntuació final de les persones valorades per ordre de prelació, i s'exposarà fins que acabe el termini d'interposició de recurs. També s'enviarà un SMS per a comunicar que s'ha publicat el resultat final a les persones que hagen facilitat un número de telèfon mòbil.  
9.3. La publicació es realitzarà en el tauler d'anuncis oficial i en la pàgina https://e-ujier.uji.es/pls/www/!gri\_www.euji05702'p\_tab=2, en compliment del que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
9.4. Per a subscriure's a l'enviament de SMS s'ha de facilitar un número de telèfon mòbil en la instància/sol·licitud presentada. Amb aquesta subscripció la persona interessada rebrà informació de qualsevol publicació i/o actualització referent al concurs en el qual participa.  
9.5. Es pot accedir a tota la informació de la convocatòria, bases, instàncies i barems en: pàgina https://e-ujier.uji.es/pls/www/!gri\_www.euji05702'p\_tab=2  
  
Desena. Documentació que cal aportar  
10.1. Les persones proposades han d'aportar la documentació següent:  
a) Dues fotografies.  
b) Dues fotocòpies del DNI o NIF o, si escau, NIE.  
c) Una fotocòpia de la cartilla de la Seguretat Social, MUFACE o altres.  
d) Imprès de dades personals.\*  
e) Imprès de domiciliació de nòmina.\*  
f) Imprès de l'IRPF, retencions del treball personal. Comunicació de dades al pagador.\*  
10.2. El personal docent i investigador contractat laboral ha de respectar el que preveu la Llei 53/1984, de 26 de desembre, d'incompatibilitats del personal al servei de les administracions públiques i les disposicions que la despleguen. Per aquest motiu han de presentar un imprès de declaració d'incompatibilitat\* on també caldrà declarar que es comunicarà l'inici de qualsevol altra activitat laboral al Servei de Recursos Humans a fi de regularitzar la nova situació.  
La falsedat en la declaració jurada, no complir la tramitació de la corresponent compatibilitat o la denegació d'aquesta són causes d'extinció del corresponent contracte.  
(\*Es facilitaran al Servei de Recursos Humans.)  
  
Onze. Barems  
Els barems específics aplicables en aquesta convocatòria figuren en l'annex II.  
  
Dotze. Formalització dels contractes  
12.1. Les persones seleccionades han de manifestar per escrit en el termini de tres dies comptadors des de la publicació de la resolució de la comissió de selecció, l'acceptació del contracte que se'n puga derivar.  
12.2. El termini per la signatura del contracte no podrà ser superior a un mes des de la data de publicació de la resolució de provisió de la plaça, excepte que s'haja previst una data distinta en la convocatòria o en la mateixa resolució de provisió de la plaça. Qualsevol situació que ho impedisca s'ha d'al·legar per escrit per la persona interessada. En cas contrari, i si s'acaba el termini sense haver firmat el contracte, la persona interessada perdrà el seu dret. En cap cas la persona interessada pot iniciar les activitats docents sense haver firmat el contracte.  
12.3. Quan per causa no imputable a l'administració no es produïsca la firma del contracte per la persona més valorada per la comissió de selecció en els termes establerts, o aquella renuncia a la plaça o tria un altre nomenament incompatible, s'ha de contactar amb la persona seleccionada següent per ordre de puntuació.  
12.4. No obstant això, amb caràcter extraordinari i per motius justificats documentalment, el Rectorat, a petició de la persona interessada, pot ampliar el termini de la firma del contracte quan per motius acreditats siga impossible o dificultós per a la persona seleccionada la incorporació a la Universitat dins dels terminis establerts.  
12.5. La resolució dels concursos està sempre supeditada als possibles recursos administratius o contenciosos administratius que puguen plantejar-se.  
  
Tretze. Funcions, duració, dedicació i retribucions dels contractes  
  
13.1. Professorat contractat doctor interí  
Les característiques dels contractes són les següents:  
a) Tipus de contracte: contracte laboral d'interinitat.  
b) Duració: la duració dels contractes serà fins que es cobrisca de forma definitiva la plaça vacant per resolució del procés selectiu convocat a l'efecte, o si escau, s'acorde l'amortització de la plaça.  
  
c) Activitats a desenvolupar: activitats docents i activitats d'investigació, així com activitats d'atenció a les necessitats de gestió i administració del departament.  
d) Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven els òrgans competents de la Universitat.  
  
Catorze. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, es pot interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació.  
La interposició del recurs, excepte en els casos en què una disposició establisca el contrari, no suspén l'execució de l'acte impugnat, de conformitat amb el que es disposa en l'article 117 de la Llei 39/2015.  
  
Si transcorre un mes des de l'endemà de la interposició del recurs de reposició sense que aquest haja sigut resolt i notificat, es pot entendre que ha sigut desestimat i es pot interposar recurs contenciós administratiu davant del Jutjat Contenciós Administratiu de Castelló, en el termini de sis mesos comptadors des de l'endemà de la desestimació presumpta.  
  
b) Recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
En cas d'optar pel recurs potestatiu de reposició no es pot interposar el recurs contenciós administratiu fins que siga resolt expressament o se n'haja produït la desestimació per silenci administratiu.  
  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 29 de novembre de 2018.- La rectora, p. d. (R 12.06.2018, DOGV 14.06.2018), el vicerector d'Ordenació Acadèmica i Professorat: José Joaquín Gual Arnau.  
  
  
  
ANNEX I  
  
Places Categoria Hores Lloc de treball Codi Àrea de coneixement Departament Perfil de la plaça Requisits  
1 Professor/a contractac/ada  
doctor/a interí/na Temps complet 4963 17091 Àlgebra Matemàtiques Perfil docent: Matemàtiques II en el grau en Matemàtica Computacional i grau en Enginyeria Informàtica i Matemàtiques I en el grau en Disseny i Desenvolupament de Videojocs.  
Perfil investigador: 120101 Geometria algebraica, 120105 Campos, anells, àlgebres, 120113 Polinomis   
1 Professor/a contractac/ada  
doctor/a interí/na Temps complet 4462 17756 Mecànica de Fluids Enginyeria Mecànica i Construcció Perfil docent: Mecànica de Fluids  
Perfil investigador: 220401 Col·loides, 332899 Processos Tecnològics. Altres: Assecat   
de gotes de suspensions sòlid-líquid   
  
  
  
ANNEX II  
  
Codi Àrea de coneixement Departament Barems específics  
17733 Àlgebra Matemàtiques https://documents.uji.es/alfresco/d/d/workspace/SpacesStore/74c1451b-2a28-45c1-96ad-de43fe8d080f/pcdi-algebra.pdf'guest=true  
17569 Mecànica de Fluids Enginyeria Mecànica i Construcció https://documents.uji.es/alfresco/d/d/workspace/SpacesStore/2532b8d8-e837-404e-94e0-d7f3eb7841ba/pcdiemc2017.pdf'guest=true  
  
  
  
\* \* \* \* \*  
  
ANEXO I  
  
Plazas Categoría Horas Puesto de trabajo Código Área de conocimiento Departamento   
Perfil de la plaza Requisitos  
1 Profesor/a contratado/a  
Doctor/a interino/a Tiempo completo 4963 17965 Álgebra Matemáticas Perfil docente: Matemáticas II en el grado en Matemática Computacional y grado en Ingeniería Informática i Matemáticas I en el grado en Diseño y Desarrollo de Videojuegos.  
Perfil investigador: 120101 Geometría algebraica, 120105 Campos, anillos, álgebras, 120113 Polinomios   
1 Profesor/a contratado/a  
Doctor/a interino/a Tiempo completo 4462 17596 Mecánica de Fluidos Ingeniería Mecánica y Construcción Perfil docente: Mecánica de Fluidos  
Perfil investigador: 220401 Coloides, 332899 Procesos Tecnológicos. Otros: Secado de gotas de suspensiones sólido-líquido   
  
  
  
ANEXO II  
  
Código Área de conocimiento Departamento Baremos específicos  
17209 Álgebra Matemáticas https://documents.uji.es/alfresco/d/d/workspace/SpacesStore/74c1451b-2a28-45c1-96ad-de43fe8d080f/pcdi-algebra.pdf'guest=true  
17501 Mecánica de Fluidos Ingeniería Mecánica y Construcción https://documents.uji.es/alfresco/d/d/workspace/SpacesStore/2532b8d8-e837-404e-94e0-d7f3eb7841ba/pcdiemc2017.pdf'guest=true